CELEX: 62008CA0288
Language: el
Date: 2009-12-19 00:00:00
Title: Υπόθεση C-288/08: Απόφαση του Δικαστηρίου (δεύτερο τμήμα) της 19ης Νοεμβρίου 2009 [αίτηση του Svea hovrätt (Σουηδία) για την έκδοση προδικαστικής αποφάσεως] — Kemikalieinspektionen κατά Nordiska Dental AB (Αίτηση εκδόσεως προδικαστικής αποφάσεως — Οδηγία 93/42/EOK — Ιατροτεχνολογικά προϊόντα — Απαγόρευση εξαγωγής αμαλγαμάτων για οδοντιατρική χρήση που περιέχουν υδράργυρο και φέρουν τη σήμανση πιστότητας ΕΚ — Προστασία της υγείας και του περιβάλλοντος)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/8
            
         Απόφαση του Δικαστηρίου (δεύτερο τμήμα) της 19ης Νοεμβρίου 2009 [αίτηση του Svea hovrätt (Σουηδία) για την έκδοση προδικαστικής αποφάσεως] — Kemikalieinspektionen κατά Nordiska Dental AB
   (Υπόθεση C-288/08) (1)
   
   (Αίτηση εκδόσεως προδικαστικής αποφάσεως - Οδηγία 93/42/EOK - Ιατροτεχνολογικά προϊόντα - Απαγόρευση εξαγωγής αμαλγαμάτων για οδοντιατρική χρήση που περιέχουν υδράργυρο και φέρουν τη σήμανση πιστότητας ΕΚ - Προστασία της υγείας και του περιβάλλοντος)
   2010/C 24/12
   Γλώσσα διαδικασίας: η σουηδική
   
      Αιτούν δικαστήριο
   
   Svea hovrätt
   
      Διάδικοι στην υπόθεση της κύριας δίκης
   
   Kemikalieinspektionen
   
      κατά
   
   Nordiska Dental AB
   
      Αντικείμενο
   
   Αίτηση εκδόσεως προδικαστικής αποφάσεως — Svea Hovrätt — Ερμηνεία των άρθρων 29 ΕΚ και 30 ΕΚ καθώς και του άρθρου 4, παράγραφος 1, της οδηγίας 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων (ΕΕ L 169, σ. 1) — Εθνική νομοθεσία που απαγορεύει την εξαγωγή αμαλγάματος με υδράργυρο για οδοντιατρική χρήση
   
      Διατακτικό
   
   Το άρθρο 4, παράγραφος 1, της οδηγίας 93/42/EOK του Συμβουλίου, της 14ης Ιουνίου 1993, περί των ιατροτεχνολογικών προϊόντων, όπως τροποποιήθηκε με τον κανονισμό (ΕΚ) 1882/2003 του Ευρωπαϊκού Κοινοβουλίου και του Συμβουλίου, της 29ης Σεπτεμβρίου 2003, πρέπει να ερμηνευθεί υπό την έννοια ότι αποκλείει την εφαρμογή ρυθμίσεως κράτους μέλους, όπως η επίμαχη στην κύρια δίκη, η οποία, για λόγους προστασίας του περιβάλλοντος και της υγείας, απαγορεύει τη για επαγγελματικούς σκοπούς εξαγωγή οδοντιατρικών αμαλγαμάτων που περιέχουν υδράργυρο και φέρουν την προβλεπόμενη από το άρθρο 17 της οδηγίας αυτής σήμανση ΕΚ.
   
      (1)  ΕΕ C 209 της 15.8.2008.